# Kelsey Plum

Kelsey Christine Plum (Poway, Kalifornia, AEB, 1994ko abuztuaren 24a), Emakumeen Saskibaloi Elkarteko (WNBA) Las Vegas Aces taldeko saskibaloi jokalari profesional estatubatuarra da. Emakumezkoen 3x3 saskibaloian urrezko domina irabazi zuen 2020ko Udako Olinpiar Jokoetan.
Batxilergoko hezkuntza amaitu zuen La Jolla Herriko Day School La Jolla-n, San Diegoko, (California) parte den komunitatea. Plumek Washingtongo Unibertsitatean ikasi, eta unibertsitateko saskibaloian jokatu zuen. 2017ko otsailaren 25ean, Plumek 57 puntu lortu zituen senior gauean, egindako 28 jaurtiketetatik 19 sartu baitzituen NCAA I. Dibisioko emakumezkoen saskibaloi errekorra hausteko, 3.397 punturekin. 2017ko martxoaren 20an, Plumek NCAA puntuen errekorra hautsi zuen denboraldi bakarrean 1.080rekin. San Antonio Stars-ek 2017ko WNBA aukeraketa-saioko lehen hautaketa orokorrean hautatu zuten.

## Hastapenak

Katie eta Jim Plum-en alaba da Kelsey. Bere ama Kaliforniako Davis Unibertsitateko boleibol jokalari bikaina izan zen. Bere aitak All-American ohoreak irabazi zituen futbolean jokatzen batxilergoan, La Mesa-n, (Kalifornia), eta, gero, San Diego State-n futbolean eta beisbolean aritu zen. Plumek bi ahizpa nagusi ditu; biak ala biak bere amaren urratsak jarraitu, eta boleibolean aritu ziren. Bere ahizpa zaharrenak, Kaitlynek, UC Davisen jokatu zuen; Laurenek, berriz, Oregoneko Unibertsitatean eta AEBko boleiboleko Junior National Team-en jokatu zuen. Kelseyk boleibolean jokatu zuen hasieran, AEBko boleiboleko junior sisteman nabarmenduz, baina, batxilergorako garaia iritsi zenean, La Jolla Country Day School aukeratu zuen Poway High School-en aurretik, bere ahizpak ibilitako eskola, baina Plumek saskibaloia nahiago izan zuen saskibaloia boleibola baino. La Jolla Country Day School da Candice Wiggins-ek batxilergoko urteetan jokatuko zuena.

## Batxilergoko ibilbidea

Batxilergoko ibilbidean, Plumek 2.247 puntu lortu zituen guztira, partidako 19,9 puntu, batez beste. 677 errebote jaso; 381 saskiratzetan lagundu, eta 370 lapurreta egin zituen. Lau urteetan, bere taldeak 103-22ko errekorra lortu zuen, eta horrek lau atal tituluak eta 2012ko CIF Maila IV Estatuko txapelketa lortzera eraman zuen.
2013ko WBCA High School Coaches' All-America Talderako hautatu zuten Plum. 2013ko WBCA High School All-America Jokoan parte hartu zuen, egindako zortzi saiakeretatik sei lortuz, 14 puntu eginez.
Unibertsitateko aukera egiteko garaia iritsi zenean, Plumek Maryland eta Virginia ekialdeko kostaldean eta Cal, Gonzaga, Oregon eta Washington mendebaldeko kostaldean hartu zituen kontuan, eta Washingtonen eskaintza onartzea erabaki zuen.
Plum McDonald's All-American izendatu zuten. Horrek 2013ko McDonald's All-American Girls Jokoan parte hartzeko sailkatu zuen. CalHiSports-ek Saskibaloi Andere izendatu zuen, Kaliforniako batxilergoko emakumezko saskibaloi jokalari onenari emandako ohorea. Aurretik, Kaleena Mosqueda-Lewis, Courtney Paris, Candice Wiggins eta Diana Taurasi izan dira irabazle.

## AEB Saskibaloia
### U19 taldea 2013

Plum USA Basketball U19 taldeko izendatu zuten, Katie Meier Miamiko Unibertsitateko entrenatzaile nagusiak entrenatzen duena. Plumen taldekideen artean, Moriah Jefferson eta Breanna Stewart zeuden. Plum, 2013ko uztailean, AEBren izenean lehiatuko zen Klaipedan eta Panevežys-en (Lituania) ospatutako hamargarren FIBA U19 Munduko Txapelketan. Taldeak bederatzi partidak irabazi zituen, 43 puntuko batez besteko garaipenarekin partidako. Plumek 5,6 puntu lortu zituen partidako.

### Talde Panamerikarra 2015

Plum abenduan lesionatu zen, baina, denboraldian zehar jokatzen jarraitzeko baimena izan zuen. Denboraldiaren ostean, ebakuntza egin zioten apirilaren 6an. Jokatzeko baimen datak Pan Am taldearen saioen datatik haratago luzatu ziren, baina errehabilitazioa ondo joan zen, eta Pan Am taldearen saioak bukatu baino bi egun lehenago saioetara itzultzeko baimena eman zioten. Uztailaren 16tik 25era Ryerson Athletic Center-en ospatuko ziren Torontoko 2015eko Torontoko Joko Panamerikarretan saskibaloian jokatzeko AEBk ordezkatzen zituen hamabi jokalarien taldeko kide izendatu zuten.
Plum AEBko Emakumeen Panamerikar Taldeko kidea izan zen, eta 2015eko Joko PanamerikarretanToronton, Ontario, (Kanada), 2015eko uztailaren 10etik 26ra, saskibaloian hartu zuen parte. AEBk Brasilen aurkako partida batekin ireki zuen aurre-txapelketa. Bigarren laurdenean 16 puntuko aldea zabaldu bazuten ere, Brasilek irauli egin zuen partida, eta, 14-0 partzial batez, hirugarren laurdenean bi puntuko aldea atera zuen. AEBk 11-2ko partzialarekin erantzun zuen Jeffersonen jaurtiketa libreekin eta Stewarten hiru puntuko saskiratze batekin. AEBk, azkenean, partida estu irabazi zuen 75-69.
Bigarren partida, Dominikar Errepublikaren aurka izan zen. AEBk lehen zortzi puntuak lortu zituen, eta inoiz ez zen mehatxatua izan. AEBk 94-55 irabaziko zuen. Plumek, bost pase-erabakigarrirekin, taldea zuzendu zuen. AEBk, azken-aurreko partida, Puerto Ricorekin jokatu zuen. Hirugarren laurdenaren amaieran, hiru puntuko aldea baino ez zuen AEBk, hein handi batean, Carla Cortijok 24 puntu sartu zituelako, baina, partidaren amaieran lesionatuta, partida utzi behar izan zuen. Lesioaren ostean, ordea, AEBk aldea 18 puntura luzatu zuen, eta 93-77 irabazi zuen, euren multzoko lehen posturako emaitza ona.
Finalerdiko partidan, Kubak, hirugarren laurdenean, 14 puntuko aldea ateratzen zion AEBri. AEBk borrokatu, eta aldea atera zuen. Amaitzeko zortzi segundo baino gutxiago falta zirenean, AEBk puntu bat behera zegoen, eta baloia kubatarren esku zegoen. Linnae Harperrek baloia lapurtu, eta bi jaurtiketa libre egin zituen AEBei aurrea emateko. Kubak, berriz, bere azken jaurtiketa huts egin zuen, eta AEBri 65-64ko garaipena lortu zuen, Kanadaren aurkako urrezko dominaren partidara bultzatuz.
Urrezko dominaren partidak Kanada anfitrioi taldea AEBrekin parekatu zuen. Saskiak negoziatu ondoren, AEBk bi digituko abantaila lortu zuen bigarren laurdenean. Hala ere, kanadarrek aurre egin zuten, eta, atsedenaldian, partida lotu zuten. Hirugarren laurdenean, ostera, Kanadak 26-15 irabaziko zion AEBri. Aldea 18 puntura iritsiko zen. AEBk defendituko zen, baina ez nahikoa, eta Kanadak irabaziko zuen partida eta urrezko domina 81-73

## Unibertsitateko ibilbidea
### Lehen urtea

Plumek AEBko saskibaloi taldeari Lituanian urrezko domina irabazten lagundu ondoren, etxera San Diegora eta gero eskolara joan beharrean, zuzenean Seattlera joan zen hegazkinez, eta Lituania utzi zuen egun berean, gimnasioan entrenatzen ari zen. Eskolara zuzenean joateak udako ikastaroetan izena eman, eta Unibertsitatea eta bere taldekideak ezagutzeko aukera emango zion udazkeneko hiruhilekoa hasi baino lehen. Bere entrenatzaile nagusiak, Mike Neighbors-ek, hasteko gogoa nabaritu zion, eta horrek denboraldia hasi baino lehen taldeko kapitaina izendatzeko erabakiarekin lagundu zion, lehen mailako ikasleentzako gertaera harrigarria lehen urteko ikasle batentzat. Lehen ikasturtean, Washingtonen lehen urteko sei errekor ezarri zituen. Lortutako puntuak (695) lehen mailako ikasle batek inoiz lortutako altuenak ziren, eta partida bakarrean lortutako 38 puntuak lehen mailako errekorra zen, eta Pac-12 konferentziako urteko lehen ikaslearen ohoreak irabazi zituen. Ohiko denboraldian, ia 21 puntu lortu zituen partidako.
Urteko gertakizun garrantzitsuenetako bat, herrialdeko laugarren sailkatuaren, Stanford-en, aurkako garaipena izan zen. Plum izan zen goleatzaile handiena 23 punturekin.

### Bigarren ikasturtea

Washingtonek Oklahomaren aurkako partida batekin ireki zuen ohiko denboraldia. Washingtonek 90-80 galdu zuen partida, baina Plumek eskola-errekor berria ezarri zuen 45 punturekin. Bigarren urtean, "Wade Watch" izeneko 25 jokalarien zerrendan izendatu zuten urteko jokalariaren ohoreak irabazteko aukera zuela ikusita. Wooden sarirako kontuan hartu beharreko 30 jokalarien zerrendan ere izendatu zuten. Washington Huskies-i NCAA Txapelketarako hautagaitza bat irabazten lagundu zien Plumek. Kasualitatez, Miami izan zuten aurkari, Katie Meier-ek entrenatutako taldea eta AEBko U19 Saskibaloi taldean Plumen entrenatzaile izan zena. Plumek 17 puntu lortu zituen partidan, baina Miami nagusitu zen 86-80.

### Junior urtea

Urtarrilaren 11tik 17ra bitarteko astean, Ann Meyers Drysdale Asteko Jokalari Nazionala eta Pac-12 Asteko Jokalari izendatu zuten Plum. Partidako 25,9 puntu lortuta, Pac-12n lehen postuan sailkatu zen, eta nazioko laugarren postuan. Plumek Huskies ere gidatu zuen NCAA Txapelketako lasterketa zail batean, programaren historiako Lauko Finaleko lehen agerraldi nabarmenean. Zoritxarrez, lasterketa magikoa, azkenean, Lauko Finalean amaituko zen, Plumek eta Huskiesek Syracuse Orange talde sakonago eta burutsuago baten aurka galdu baitzuten 80-59 (programaren historiako Lauko Finalaren lehen postua ere lortuko zuten). Hala ere, garaitu gabeko 37-0 eta hiru aldiz emakumezkoen txapela nazionala defendatzen ari zen Connecticut Huskiesen aurka galduko zuen Orangek 82-51.

### Senior urtekoa

Plumen senior denboraldian, Pac-12ko historiako sexu bietako saskiratzaile nagusia bihurtu zen Stanfordeko Chiney Ogwumike-ren errekorra gainditu zuenean, 2016ko abenduaren 11n Boise State-ri irabazita. Hurrengo hilabetean, Arizonan irabazi zuenean, ibilbideko 3.000 puntura iristen zen Pac-12ko 1. jokalaria eta NCAAko lehen mailako emakumezkoen 12. jokalaria bihurtu zen Plum 2017ko otsailaren 25ean, Huskiesen ohiko denboraldiko azken partidan, Plumek Pac-12ren errekorra lortu zuen (57 puntu), Utahri 84-77 irabazita. Errekor-lorpenen artean, Plumek NCAA I. mailako emakumeen saskibaloi ibilbideko puntuazio errekorra ere lortu zuen. Partidan, Jackie Stilesen 3.393 puntuko errekorra baino 53 puntu gutxiagorekin sartu zen, eta, laugarren laurdenean, errekorra hautsi zuen. Plumek, senior denboraldian, 29-6ko errekorrera eraman zuen Washington Huskies, zeinak 15-3ko errekorra baitzuen Pac-12n. Plume, bere Washington Huskies 3. sailkapenarekin, NCAA txapelketako eskualdeko finalerdietara iritsi zen, non Mississippi Statek, 2. sailkatuak, kanporatu zituzten.
ESPN.com-en arabera, Plum aho batez hautatu zuten Associated Press All-American First Teamer gisa, emakumezkoen unibertsitateko saskibaloiko bost jokalariri soilik eman zaien ohorea. Plumek, batez beste, 31,7 puntu lortu zituen senior kanpainan lurretik % 53, hiru puntuko % 43 jaurtitzen zuen bitartean. Plumek 1.109 puntu lortuta amaitu zuen senior denboraldia, NCAAko emakumeen saskibaloi errekorra denboraldi bakarrean. Excelle Sports aldizkariaren arabera, Plumek NCAAren ibilbdeko jaurtiketa libreko errekorra ere hautsi zuen bere ibilbide ospetsuan zehar, jaurtiketa libreko marratik 912 punturekin. Plum, gainera, Wooden Sariaren (emakumezkoen unibertsitateko saskibaloiko jokalari onenari ematen dioten saria) bost finalistetako bat izendatu zuten 250 kirolari eta idazleren aburuz. Plum, emakumezkoen unibertsitateko saskibaloian, urteko AP jokalaria ere izendatu zuten, Washington Huskies saria irabaziko zuen lehena izanik. Pac-12 taldeko kide izatea eta urteko Pac-12ko jokalariaren saria irabaztea dira Plumek senior urtean pilatutako beste laudorio batzuk, saria irabazten duen bigarren huskies izanik The Seattle Times-en webgunearen arabera. Plumek Nancy Lieberman saria ere irabazi zuen, emakumezkoen unibertsitateko saskibaloiko punta-puntako onenari ematen zaion ohorea, baita Dawn Staley saria ere, emakumezkoen unibertsitateko saskibaloiko eskolta onenari ematen zaiona. Plumek 3.527 puntu eta 519 pase-erabakigarrirekin amaitu zuen bere ibilbide bikaina; Pete Maravichen puntuazioko errekorretik 270 puntu baino gutxiagora geratu zen, sexua kontuan hartu gabe. Plum Washingtonen graduatu zen 2017ko ekainean, eta antropologian lizentziatu zen.

## Unibertsitateko estatistikak

Washingtongo Unibertsitateko Kelsey Plum Estatistikak :
| Urtea | JP | FG | FGA | PCT | 3koJ | 3FGA | PCT | JL | FTA | PCT | ERR | BAT | A | ERA | B | S | MIN | PUNT | BAT |
| 2013–14 | 34 | 214 | 544 | .393 | 84 | 221 | .367 | 203 | 240 | .846 | 160 | 4.71 | 93 | 98 | 6 | 35 | 1268 | 712 | 20.9 |
| 2014–15 | 33 | 235 | 544 | .432 | 69 | 173 | .399 | 207 | 231 | .896 | 122 | 3.70 | 108 | 91 | 8 | 51 | 1213 | 746 | 22.6 |
| 2015–16 | 37 | 308 | 760 | .405 | 78 | 234 | .333 | 266 | 299 | .890 | 137 | 3.70 | 154 | 159 | 8 | 60 | 1414 | 960 | 25.9 |
| 2016–17 | 35 | 379 | 717 | .529 | 115 | 269 | .428 | 236 | 266 | .887 | 177 | 5.21 | 168 | 88 | 8 | 52 | 1301 | 1109 | 31.7 |
| Guztira | 139 | 1136 | 2565 | .443 | 343 | 897 | .382 | 912 | 1036 | .880 | 596 | 4.3 | 523 | 436 | 30 | 198 | 5196 | 3527 | 25.4 |

## Ibilbide profesionala
### WNBA

Plum 2017ko WNBA hautapen-saioko lehen aukera gisa aukeratu zuen San Antonio Starsek. Historian, lehenengo aldia zen NBAko (Markelle Fultz) eta WNBAko lehen aukera orokorra eskola beretik ateratzen zirela (Washingtongo Unibertsitatea). Plumek 2017ko maiatzaren 25ean egin zuen debuta Dallas Wings taldearen aurka; aulkitik irtenda, 4 puntu lortu zituen, pase-erabakigarri batekin batera, 94-82 galduta. 2017ko abuztuaren 5ean, Plumek 23 puntu lortu zituen, partidako altuena, Seattle Storm-en aurkako luzapenean 87-80. Denboraldiaren amaieran, Plumek 8,5 puntu lortu zituen, batez beste, eta All-Rookie Team-erako bozkatu zuten, baina, halere, Starsek ligako bigarren marka txarrenarekin amaituko zuen.
2018an, San Antonio Stars Las Vegasera (Nevada) lekualdatu zen, eta Las Vegas Aces izena hartu zuen. 2018ko denboraldian, Plumek estatistika-kategoria guztietan hobetu zuen, batez besteko hobeak lortuz puntu, errebote eta pase-erabakigarrietan jaurtiketa portzentaje handiagoarekin. Horrek, orokorrean, Aces-i aurreko denboraldikoa hobetzen lagundu zion, baina play-offetatik kanpo geratu ziren, 9. postuan amaitu baitzuten, 14-20ko emaitzarekin (aurrekoan baino 6 garaipen gehiagorekin).
2019ko denboraldia, Acesekoek, sailkapenean 4. amaituko zuten, 21-13ko emaitzarekin, 2014az geroztik lehen aldiz play-offetara iritsiz, eta bigarren itzulirako pasea lortu zuten. Kanporaketan, Plumek erasoko aldea areagotuko zuen, puntutan bataz besteko zifra bikoitzak lortuz Aces-eko play-off osoan. Bigarren itzuliko kanporaketa jokoan, Acesekoek Chicago Sky 93-92 garaitu zuten Dearica Hamby taldekideak etsi-etsian egindako kantxa-erdiko jokaldi baten, 10 segundo faltan, baloia lapurtuta. Finalerdietan, Acesekoek lau partidetan Washington Mystics taldearen aurka galduko zuten, zeinak, finean, txapelketa irabaziko zuten.
2020ko maiatzaren 15ean, Plumek 2 urteko luzapena sinatu zuen Acesekin 350.000 dolarren truke. 2020ko ekainaren hasieran, lesio bat izan zuen orpazurdan. Lesioa eta hura konpontzeko ebakuntzaren ondorioz, 2020ko denboraldia galdu zuen. Plum gabe, 22 partidako denboraldi laburtuan, Acesekoek 18-4 lortuko zuten, eta, sailkapenean, 1. geldituko ziren. Finaleraino iritsiko ziren, baina motz geratuko ziren, Seattle Storm-en aurka hiru partidako garbiketan galdu baitzuten.
2021ean, Plumek aulkitik irtenda, 14,8 puntu, 3,6 pase-ebakigarri, 2,5 errebote eta 1,0 lapurreta izan zituen batez besteko eta hirukotan % 38,6 eta jaurtiketa libretan % 94,4. Plumek, irailean, 21,7 puntu, 3,2 pase-erabakigarri eta 1,5 lapurreta lortu zituen batez beste, eta Mendebaldeko Konferentziako Hileko Jokalari izendatu zuten. Plum, azkenean, osatu, eta, aulkitik irtenda, ibilbidea eguneratzeko denboraldia izan zuen, 2021eko WNBA Emakumeen Urteko seigarrena irabaziz, eta, 2021eko WNBAko hobetutako jokalarien bozketan, bigarren sailkatu zen.

### Atzerrian

2017-18ko ohiko-denboralditik kanpo, Plumek Fenerbahçerekin sinatu zuen. Taldearekin egindako lehen denboraldian, taldeari Turkiako Super Ligako txapelketa irabazten lagunduko zion. 2018-19 ohiko-denboralditik kanpo, berriro ere, Fenerbahçera itzuliko zen bigarren denboraldi baterako, eta, taldeari, Turkiako Ligako beste txapelketa bat eta Turkiako Kopa bat irabazten lagunduko zion.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina irabaziko du AEBko selekzioarekin ROC taldearen (zilarrezkoa) eta Txinakoaren (brontzezkoa) aurretik sailkatuko dira. Hauek osatuko dute AEBko selekzioa: Stefanie Dolson, Allisha Gray, Kelsey Plum eta Jackie Youngek.

## Udako Olinpiar Jokoetako emaitzak

Udako Olinpiar Jokoak :
| Urtea! Lekua! Domina! Proba |
| 2020 | Tokio | 01 ! | Emakumezkoa |
| 2024 | Paris | 01 ! | Emakumezkoa |

### Emisioa

Plumek esatari gisa egindako lehen lana izan zen 2020ko urtarrilaren 17an Pac-12 Network-en emankizunaren analista zenean, Washingtongo Unibertsitateko eta Arizona State-ren arteko emakumezkoen saskibaloi partidarako.

## WNBAren ibilbideko estatistikak
### Ohiko-denboraldia

| Urtea | Denboraldia | JP | HP | M/P | JS% | 3P% | JL% | ERR | ASS | LAP | TAP | GB | PUN |
| 2017 | San Antonio Stars | 31 | 23 | 22.9 | .346 | .365 | .870 | 1.9 | 3.4 | 0.5 | 0.1 | 2.5 | 8.5 |
| 2018 | Las Vegas Aces | 31 | 27 | 25.5 | .467 | .439 | .875 | 2.4 | 4.0 | 0.8 | 0.1 | 1.1 | 9.5 |
| 2019 | Las Vegas Aces | 34 | 30 | 25.5 | .365 | .357 | .872 | 2.8 | 3.0 | 0.7 | 0.1 | 1.5 | 8.6 |
| Ibilbidea | 3 urte, 1 talde | 96 | 80 | 24.7 | .389 | .386 | .872 | 2.4 | 3.5 | 0.7 | 0.1 | 1.8 | 8.9 |

### Play-offak

| Urtea | Denboraldia | JP | HP | M/P | JS% | 3P% | JL% | ERR | ASS | LAP | TAP | GB | PUN |
| 2019 | Las Vegas Aces | 5 | 3 | 35.0 | .492 | .529 | 1.000 | 4.8 | 7.8 | 0.2 | 0.0 | 3.0 | 15.2 |
| Ibilbidea | 1 urte, 1 talde | 5 | 3 | 35.0 | .492 | .529 | 1.000 | 4.8 | 7.8 | 0.2 | 0.0 | 3.0 | 15.2 |

## Sariak eta ohoreak

* 2013—CalHiSports Ms. Basketball
* 2013—WBCA High School Coaches' All-American taldea
* 2013—McDonald's All-America taldea
* 2016—WBCA NCAA I. maila All-Amerika taldea
* 2017— NCAA garai guztietako emakumezkoen saskibaloi saskiratzaile nagusia
* 2017—espnW urteko jokalari nazionala
* 2017—espnW All-America lehen taldean aho batez hautatua
* 2017 - AP All-America lehen taldean aho batez hautatua
* 2017—USBWA All-America taldea
* 2017—AP urteko emakumezkoen saskibaloi jokalaria
* 2017— Dawn Staley saria
* 2017— Ann Meyers Drysdale saria USBWA urteko jokalari nazional gisa
* 2017— Naismith Trofeoa
* 2017— Nancy Lieberman saria
* 2017— WBCA NCAA I. maila, All-Amerika taldea
* 2017— Wade Trofeoa
* 2017— John R. Wooden saria urteko emakumezkoen jokalaria
* 2017— Honda Kirol Saria

## Erreferentziak

* ↑ DMM, Adam Roberts. (2021-07-28). «Arkansas GA Kelsey Plum wins Olympic gold medal» KHBS.
* ↑ «Former UW star Kelsey Plum helps US women’s hoops to 3-on-3 Olympic gold» king5.com.
* ↑ «Kelsey Plum sets NCAA mark for points in a season» ESPN.com.
* ↑ Evans, Jayda. (September 15, 2014). «Husky basketball star Kelsey Plum finds inspiration at home» The Seattle Times.
* ↑ U.S. Women Fend Off Brazil To Open Pan American Games With A 75–69 Victory. USA Basketball July 16, 2015.
* ↑ U.S. Pan American Women Cruise Past Dominican Republic 94–55. USA Basketball July 17, 2015.
* ↑ Fourth-Quarter Surge Propels U.S. Women Past Puerto Rico 93–77 And Into Pan American Games Semifinals. USA Basketball July 18, 2015.
* ↑ U.S. Advances To Pan American Games Gold Medal Game With Thrilling 65–64 Win Over Cuba. USA Basketball July 19, 2015.
* ↑ U.S. Women Collect Silver At Pan American Games After Falling To Host Canada 81–73. USA Basketball July 20, 2015.
* ↑ U.S. Women Collect Silver At Pan American Games After Falling To Host Canada 81–73. USA Basketball July 20, 2015.
* ↑ Caple, Jim. «Battle of UConn Hoops Stars Goes To Canada in Pan Am Final» ESPN.
* ↑ Smith, Doug. (July 20, 2015). «Canada wins historic Pan Am women's basketball gold» Toronto Star.
* ↑ Allen, Percy. (December 11, 2016). «Kelsey Plum becomes Pac-12 all-time leading scorer, scores 44 to lift UW past Boise State» The Seattle Times.
* ↑ «Kelsey Plum tops 3,000 career points in Washington win» ESPN.com January 13, 2017.
* ↑ «Washington's Kelsey Plum breaks NCAA all-time women's scoring record with 57 points against Utah» NCAA.com February 25, 2017.
* ↑ Career Statistics
* ↑ «Kelsey Plum goes No. 1 in WNBA draft» ABC News.
* ↑ Bastock, Ashley. SBNation. .
* ↑ WATCH: Kelsey Plum makes her WNBA debut in San Antonio. .
* ↑ Kelsey Plum scores 23 points as San Antonio Stars beat Storm in OT
* ↑ Las Vegas Aces sign Kelsey Plum to contract extension
* ↑ Voepel, Mechelle. «Aces' Kelsey Plum out for season with Achilles injury» ESPN.
* ↑ Pickman, Ben. «WNBA Awards: Kelsey Plum Wins Sixth Player of the Year» Sports Illustrated.
* ↑ «Connecticut Sun Brionna Jones named 2021 KIA Most Improved Player» NBA.com India | The official site of the NBA.
* ↑ Aces Overseas
* ↑ Istanbul basketball team Fenerbahçe wins Women's Turkish Cup
* ↑ «Kelsey Plum» olympedia.org 2022-01-02an begiratua(Ingelesez)
* ↑ «Kelsey Plum» Olympics.com 2022-01-02an begiratua (Gaztelaniaz)
* ↑ "Saskibaloia, emakumezkoa, emaitzak 2020" olympedia.org (Ingelesez)
* ↑ «Washington's Plum honored as nation's top PG» ESPN.com.
* ↑ «24 girls named McDonald's all americans» espnW.
* ↑ «WBCA announces 2016 ncaa division i coaches' all-america team» Women's Basketball Coaches Association.
* ↑ «Washington senior Kelsey Plum is espnW's national player of the year» ESPN.
* ↑ «Trio of Huskies headline espnW All-America first team» ESPN.
* ↑ «Plum unanimous choice as AP women's basketball All-American» The Associated Press.
* ↑ «USBWA names women's all-america team» U.S. Basketball Writers Association.
* ↑ «Plum and Auriemma are AP player and coach of year» The Associated Press.
* ↑ «Plum wins Dawn Staley award» University of Washington Athletics.
* ↑ «USBWA presents 2016–17 women's honors» U.S. Basketball Writers Association.
* ↑ «Washington's Kelsey Plum Named 2017 Citizen Naismith Trophy Winner» Atlanta Tipoff Club.
* ↑ «2017 award winner» Basketball Hall of fame.
* ↑ «Wade Trophy winner Kelsey Plum of Washington headlines 2017 wbca ncaa division i coaches' all-american team» Women's Basketball Coaches Association.
* ↑ «Wade Trophy winner Kelsey Plum of Washington headlines 2017 WBCA NCAA Division I Coaches' All-American team» Women's Basketball Coaches Association.
* ↑ «John R. Wooden award presented by wendy's announced at espn college basketball awards» Los Angeles Athletic Club.
* ↑ «Washington's Plum named the honda sport award winner for basketball» The Collegiate Women Sports Awards (CWSA).
* ↑ «Washington Huskies» Washington Huskies.

## Kanpo estekak

* Kelsey Plum FIBAn
* Washington Huskies biografia
* AEBetako saskibaloiaren profila
* Datuak: Q20657581
* Multimedia: Kelsey Plum / Q20657581
* ↑ Although USC's Cheryl Miller then had more career points than Plum, she never played in the Pac-12 (or, as it was known during her career, the Pac-10). The conference did not start sponsoring women's sports until the 1986–87 school year, the season after Miller graduated. Plum went on to surpass Miller's career point total during the 2016–17 season.